கேள்வி: மையவிசை - வகைகள் குறித்து விரிவாக சொல்லுங்கள்.
பதில்: வட்டவடிவமான ஒருபதையில் சீராக சுழன்று கொண்டிருக்கும் ஒருபொருளின் வேகம் மாறாதிருந்த போதிலும் அப்பொருளின் திசைத் தொடர்ச்சியாக மாறிக்கொண்டே இருக்கிறது.நியூட்டனின் முதல் விதிப்படி அப்பொருளின் மீது ஒரு விசை செயல்பட்டால் அன்றி இது நிகழாது.அந்தப் பொருளுக்கு வட்டப்பாதையில் இயக்கத்தைக் கொடுக்கிற விசை,மையத்தை நோக்கியே செயல்படுகிறது. இவ்விசை மையவிசை எனப்படும். ஒரு பொருளின் மீது மையநோக்கு விசை செயல்படுவதால் அது வட்டப்பாதையில் இயங்குகிறது. ஆனால் நியூட்டனின் மூன்றாவது விதிப்படி ஒவ்வொரு விசைக்கும் ஓர் எதிர் விசை எப்போதுமிருக்கும். எனவே மையம் நாடுவிசைக்கு எதிரானதும் சமமானதுமான ஒரு விசை உள்ளளது.இதையே மையவிலக்கு விசை என்பர். இவ்விரு விசைகளும் mv2/r என்பதற்குச் சமமாகும். இங்கு m என்பது பொருளின் நிறையினையும் v என்பது பொருளின் திசைவேகத்தினையும் r என்பது வட்டப்பாதையின் ஆரத்தினையும் குறிக்கிறது.